1. **KUP KÖZSÉG ÖNKORMÁNYZAT**
2. **KÉPVISELŐ-TESTÜLETE**
3. **8595 Kup Fő utca 76.**
4. ***Szám***: Pk/72-7/2024.
5. **Jegyzőkönyv**
6. ***Készült***: Kup Község Önkormányzat képviselő-testülete 2024. július 8-án 19.00 órakor megtartott nyilvános testületi ülésről.
7. ***Az ülés helye: Polgármesteri Hivatal***
8. Kup Fő utca 76.

***Jelen vannak***: Varga Imre polgármester

Szanyi Pál alpolgármester

Ábrahám Tamás képviselő

Nagy Miklós képviselő (4 fő)

Antal Tamás képviselő távolmaradását előzetesen bejelentette.

1. (jelenléti iv a jkv. 1. melléklete)
3. Tanácskozási joggal részt vett: Kissné Szántó Mária jegyző

1. A lakosság részéről érdeklődő nem volt.
2. **Varga Imre polgármester** köszöntötte a képviselőket. Megállapította, hogy az 5 fő képviselőből 4 fő megjelent, az ülés határozatképes, azt megnyitotta.
3. (jelenléti iv jkv. 1. melléklete)
5. Varga Imre polgármester javasolta, hogy az ülés napirendjét a kiküldött meghívóban foglaltaknak megfelelően fogadják el. (Meghívó a jkv. 2. melléklete)

Napirend:

1. A személyes gondoskodás körébe tartozó ellátás – szociális étkeztetés intézményi térítési díjának megállapításáról szól 9/2021. (V.31.) rendelet módosítása
2. A helyi jelentőségű védett természeti terület védettségének fenntartásáról szóló 7/2007. (XI.28.) önkormányzati rendelet módosítása
3. Beiskolázási támogatások
4. Házhely vásárlási kérelem elbírálása
5. MFP-UHT/2024 pályázati kiírásra pályázat benyújtása

**Napirend tárgyalása:**

1. **A személyes gondoskodás körébe tartozó ellátás – szociális étkeztetés intézményi térítési díjának megállapításáról szóló 9/2021. (V.31.) rendelet módosítása**

**Előadó: Varga Imre polgármester**

**Varga Imre polgármester** megállapította, hogy a napirend anyagát a képviselők meghívóval együtt kézhez kapták. (Előterjesztés, rendelet-tervezet jkv. 3. melléklete) Kérte a hozzászólásokat, javasolta a rendelet-tervezet elfogadását.

Hozzászólás nem volt, a képviselők egyetértettek a rendelet-tervezetben foglaltakkal.

A polgármester kérte a képviselőket a szavazásra:

Kup község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi rendeletet alkotta:

**Kup Község Önkormányzata Képviselő-testületének 6/2024. (VII.17.) önkormányzati rendelete**

**a személyes gondoskodás körébe tartozó ellátás - szociális étkeztetés intézményi térítési díja - megállapításáról szóló 9/2021. (V.31.) önkormányzati rendelet módosításáról**

(A rendelet és egységes szerkezete a jkv. 4. melléklete)

**2.) A helyi jelentőségű védett természeti terület védettségének fenntartásáról szóló 7/2007. (XI.28.) önkormányzati rendelet módosítása**

**Előadó:** **Varga Imre polgármester**

**Varga Imre polgármester**  megállapította, hogy az előterjesztést, illetve a rendelet-tervezetet a képviselők a meghívóval együtt kézhez kapták. A rendelet módosítására a Veszprém Vármegyei Kormányhivatal Hatósági Főosztályának szakmai segítségnyújtással kapcsolatos levele alapján került sor. (Jkv. 5. melléklete) Javasolta a rendelet és egységes szerkezete elfogadását.

Hozzászólás nem volt, a polgármester kérte a képviselőket a szavazásra:

Kup község Önkormányzat Képviselő-testülete 4 igen szavazattal - ellenszavazat és tartózkodás nélkül – az alábbi rendeletet alkotta:

**Kup Község Önkormányzata Képviselő-testületének 7/2024. (VII. 17.) önkormányzati rendelete**

**A helyi jelentőségű védett természeti terület védettségének fenntartásáról szóló 7/2007. (XI.28.) önkormányzati rendelet módosításáról**

(A rendelet és egysége szerkezete a jkv. 6. melléklete)

**3.) Beiskolázási támogatások**

**Előadó: Varga Imre polgármester**

**Varga Imre polgármester** szóbeli előterjesztésben ismertette a napirendet. Mint minden évben, idén is javasolja, nyújtsanak támogatást az óvodások, iskolások után a beiskolázási költségekhez. Javaslata,hogy a támogatás összege a tavalyi szinten legyen, azaz óvodások, általános és középiskolások után 20 ezer ft/fő, főiskola, egyetem nappali tagozatos hallgatója után 25 ezer forint összegben. Kérte a hozzászólásokat, javasolta az elfogadást.

A képviselők a polgármester javaslatával egyetértettek.

A polgármester kérte a képviselőket a szavazásra:

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül - az alábbi határozatot hozta:

**24/2024. (VII.8.) KT határozat**

Kup község Önkormányzat Képviselő-testülete az egyes szociális ellátások helyi szabályairól szóló 8/2021.(V.31.) önkormányzati rendelet 12. § -a szerint tanévkezdési támogatást nyújt gyermekenként – óvodások, általános, középiskolások után 20 ezer forintot, főiskola, egyetem nappali tagozatán tanulók részére (főiskola, egyetemi hallgató esetén maximum 25 éves korig) 25.000 Ft összegben.

16 év felett a kifizetéshez iskolalátogatási igazolás is szükséges.

Utasítja a képviselő-testület a jegyzőt, hogy a gyermekes családokat a döntésről tájékoztassa és a támogatások kifizetéséről gondoskodjon.

**Határidő:** 2024**.** október 31.

**Felelős**: polgármester

**4.) Házhely vásárlási kérelem**

**Előadó: Varga Imre polgármester**

**Varga Imre polgármester** szóbeli előterjesztésben ismertette a napirendet: Kása Tamás és felesége Gyöngyösfalu-i lakosok kérelmet nyújtottak be az önkormányzat tulajdonát képező Kup 90/3 hrsz-u, beépítetlen terület megvásárlására, lakóház építése céljából. (kérelem a jkv. 7. melléklete)

Javasolja a vásárlás támogatását az alábbi feltételekkel:

a telek vételára 200.000 Ft, mely összeget vevők a szerződés aláírásával egyidejűleg fizet meg az önkormányzat számlájára.

További feltétel, hogy vállalja, hogy 5 éven belül a telken lakóházat létesít, ennek elkészültét használatba vételi engedéllyel igazolja.

E feltétel teljesítésére a tulajdoni lapon az önkormányzat javára terhelési és elidegenítési tilalom kerül bejegyzésre.

Amennyiben vevők a megadott határidőig nem teljesítik a lakóház felépítését, az ingatlan – ellenérték fizetése nélkül - visszaszáll az önkormányzatra.

Az adásvétellel kapcsolatos valamennyi költség vevőket terheli.

A képviselő-testület felhatalmazza a polgármestert az adásvételi szerződés aláírására.

**Felelős:** polgármester

**Határidő:** 2024. augusztus 31.

A képviselők egyetértettek a javaslattal.

Kup község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**25/2024. (VII.8.) KT határozat**

Kup Önkormányzat Képviselő-testülete Kása Tamás (sz. Gyula 1991.04.26.) és Kása-Horváth Orsolya Hajnalka (sz. Szombathely 1988.11.12.) 9723 Gyöngyösfalu Erdő u. 1. sz. alatti lakosokat a Kup 90/3 hrsz-ú 1829 m2 területű beépítetlen terület vevőjeként kijelöli.

A telek vétálára 200.000 Ft azaz Kettőszázezer forint, mely összeget az adásvétel aláírásával egyidejűleg fizetnek meg vevők eladó részére.

Az adásvétel lebonyolításával kapcsolatos költségek vevőket terhelik.

A vevőket 5 (öt) éves beépítési kötelezettség terheli lakóház építésére. (Az adásvételtől számított 5 éven belül használatbavételi engedéllyel kell rendelkezniük.)

E feltétel nem teljesítése esetén a telek visszaszáll az önkormányzatra, ingyenesen, az önkormányzat a vételárat nem téríti vissza.

Felkéri a képviselő-testület a polgármestert, hogy vevőket a határozatról értesítse és felhatalmazza az adásvételi szerződés aláírására.

**Felelős**: polgármester

**Határidő:** 2024. augusztus 31.

1. **MFP –UHT/2024 pályázati kiírásra pályázat benyújtása**

**Előadó: Varga Imre polgármester**

**Varga Imre polgármester** szóbeli előterjesztésben ismertette a napirendet: július 12-ig lehet pályázatot benyújtani a Magyar Falu Program keretében, javasolja, hogy járdaépítésre nyújtsanak be pályázatot, a pályázat benyújtásával az Értékterv KFt (Budapest) bíznák meg, sikerdíjért, tehát csak nyertes pályázat esetén kell kifizetni a pályázat írót. Az Értékterv KFT már több sikeres pályázatot nyújtott be, ezért javasolja felkérését. A képviselők a javasolt járdaszakasz felújítására vonatkozó árajánlatot megkapták, javasolja a pályázat benyújtását. (árajánlat a jkv. 8. melléklete)

Hozzászólás nem volt, a képviselők támogatták a pályázat benyújtását.

Kup Község Önkormányzat Képviselő-testülete 4 igen szavazattal – ellenszavazat és tartózkodás nélkül – az alábbi határozatot hozta:

**26/2024. (VII.8.) KT határozat**

Kup Község Önkormányzat Képviselő-testülete az MFP-UHJ/2024. kódszámú, „Út, híd, járda, kerékpárforgalmi létesítmény építése, felújítása” című pályázatra a Kup Fő utca 74-90 házszámig terjedő járda-szakasz felújítására pályázatot nyújt be 4.672.527 Ft összegre.

A pályázat elkészítésével és benyújtásával a Értékterv Kft-t (Budapest Móricz Zsigmond körtér 7.) bízza meg.

**Határidő**: 2024. július 12.

**Felelős:** polgármester

Több napirend, hozzászólás nem volt, a polgármester a képviselő-testület ülését 19.45 órakor bezárta.

K.m.f.

2. Varga Imre Kissné Szántó Mária
3. polgármester jegyző